GiliGold/VAD_KnessetCorpus huggingface dataset:
גאיה עפר:
 היו יתרות תקציב כתוצאה מירידה בפעילות בקורונה שבאמת תכננו ובמסגרת אותו קושי בקורונה שחוו גם ביחידות להעביר אותו
גאיה עפר:
 היה קושי באמת כי אין איזשהו צינור תמיכה ישירה לאותם ספקים
גאיה עפר:
 היום הם מתוגמלים דרך קופות החולים ולכן לא היה ניתן להעביר אותו באותה עת
גאיה עפר:
 כאמור זה היה כסף שהיה מיתרות של שנת 2020 וכרגע הוא לא בזמין
גאיה עפר:
 ולכן זו סוגיה - - -
יצחק פינדרוס:
אני מציע שתבואו לוועדה הבאה עם איזושהי תשובה
יצחק פינדרוס:
 איך מתמודדים עם זה
יצחק פינדרוס:
 גם אם זה באמצעות קופות החולים, זה גם יכול להיות רעיון
יצחק פינדרוס:
 אבל באיזושהי דרך לעשות את זה
יצחק פינדרוס:
 כי אם בסוף, אומרת פה גברת מרמורשטיין, בית איזי שפירא, אנחנו יכולים לתת יותר טיפולים כספק שירות ולא כאיזושהי מערכת פרטית, כספק שירות
יצחק פינדרוס:
 אז יכול להיות שבאמצעות קופות החולים צריך להגיע לאיזשהו הסדר
יעל רלוי:
גם ברגע שהן תלויות היחידות ברשות המקומית אז ילדים מרשויות סמוכות לא מתקבלים ביחידות האלה כי הרשויות בעצם - - -
יצחק פינדרוס:
כבר דיברת על הטכניקה
יצחק פינדרוס:
 אז הטכניקה יכול להיות שכן דרך קופות החולים
יצחק פינדרוס:
 אבל תבואו עם איזשהו רעיון איך לבצע את זה כי בסוף זה חלק מהבעיה
יצחק פינדרוס:
 הישיבה נעולה
יצחק פינדרוס:
שלום, אני מתכבד לפתוח את ישיבת הוועדה המיוחדת לפניות הציבור
יצחק פינדרוס:
 הישיבה היא הראשונה במושב הקיץ, אנחנו בעצם בישיבת מעקב על סל גמיש, מישהו בוועדת העבודה רוצה להציג מה קרה מאז הישיבה הקודמת?
בר דוד:
שמי אלה בר דוד, אני האחראית על תעסוקה איכותית, אני גם הצגתי בישיבה הקודמת את כל התהליך, את הקפיצה בזכאיות וכו', את התוכנית
בר דוד:
 אני אגיד בשורה התחתונה בעצם שאנחנו ממשיכים את התוכנית, עד סוף החודש הזה אנחנו פותחים מחדש את המוקד - - -
יצחק פינדרוס:
האנשים קיבלו את הכסף בחודשים האחרונים?
בר דוד:
התוכנית הייתה מוקפאת, לא היה תקציב לטובת זה
יצחק פינדרוס:
אבל דיברנו אז שימצאו ולא מצאו
בר דוד:
ניסינו והיינו בדיאלוגים וכו', מה שקורה כרגע, בכל מקרה הזכאות כמו שאמרתי נשמרה, זאת אומרת כל הזכאיות יוכלו בוודאי עכשיו להגיש על כל החודשים האחרונים ולקבל בחזרה את ההחזרים
יצחק פינדרוס:
אחרי שהתקציב יעבור
בר דוד:
לא
יצחק פינדרוס:
אז מה השתנה כאילו בשבועיים האחרונים?
בר דוד:
מצאנו מהמקורות שלנו, סגרנו תוכניות אחרות והבאנו תקציב
יצחק פינדרוס:
אז כן נמצא פתרון
בר דוד:
נמצא פתרון, ועכשיו צריך בפנייה תקציבית הקרובה להגיד לוקחים מתקנה X מעבירים לתקנה Y בשביל שנוכל לפתוח
יצחק פינדרוס:
אני בכנות לא הבנתי
יצחק פינדרוס:
 הרי הבעיה הייתה עד שהתקציב יעבור, מצאתם פתרון לעד שהתקציב יעבור?
בר דוד:
לא, אמרנו שאנחנו נכנסים לדיאלוג מול האוצר לקראת דיוני התקציב, על התקציב, כדי שנוכל להוסיף תקציב לתוכנית הזאת
בר דוד:
 כרגע בבסיס יש לנו ששה מיליון ונשאר בעצם אותו סדר גודל תקציבי שיכול לתת לנו מענה ל-550 נשים
בר דוד:
 כרגע את הגידול אנחנו סופגים, אנחנו סוגרים דברים אחרים אצלנו, כל מיני קורסים וכל מיני דברים, מצאנו מקורות אחרים לכסות על הפער ולפתוח את המוקד מחדש השנה, עד סוף החודש
יצחק פינדרוס:
אין לך מה לפתוח כי אין לך עוד תקציב, לכן אני לא מצליח להבין, אם אין לך את זה עד התקציב אז למה את פותחת?
בר דוד:
אנחנו צריכים כרגע בשביל לכסות את הזכאיות הנוכחיות עם איזושהי הערכה שלנו לגבי מה יהיה המיצוי הממוצע, זה סביב ששה מיליון ₪ נוספים
יצחק פינדרוס:
שהששה מיליון שקל האלה יגיעו אחרי אישור התקציב
בר דוד:
 בבסיס יש ששה מיליון לתוכנית הזאת, צריכים נוספים כדי לכסות את הפער שנוצר שנה שעברה, למצוא ששה מיליון
בר דוד:
 את הששה מיליון האלה, סגרנו המון הזמנות, עשינו ממש בדיקה תקציבית, השגנו כמיליון, עוד חמישה מיליון שינוי בקורסים שאנחנו רצינו קורסי שפות, נעביר בפנייה התקציבית הקרובה מתקנה לתקנה, לפתוח את המוקד על הזכאיות הנוכחיות ונפתח את זה לחדשות, יקרה עד סוף החודש
בר דוד:
      אבל אנחנו כן אומרים שבבסיס של התקציב יש רק ששה מיליון, זאת אומרת ששה מיליון אנחנו יכולים לתת מענה לכ-550 נשים, זאת אומרת שאנחנו נצטרך לעצור את ההגשה של החדשות כשנראה שאנחנו מתקרבים למיצוי הזה בעתיד, או לשנות קריטריונים
יצחק פינדרוס:
זאת אומר, בעצם כל מה שאמרת זה אחרי התקציב, אני עוד פעם, אני בכוונה לוחץ על זה, אין לך כרגע כלום, זאת אומרת אין לך ששה מיליון, הרי זו הייתה הסיבה שזה נעצר, זאת אומרת אין לך כלום בעצם, אז למה את פותחת מוקד? מתוך הערכה שהתקציב יעבור?
בר דוד:
לא, אני אגיד שוב, הוספנו ממקורותינו, מקורות אחרים של המשרד - - -
יצחק פינדרוס:
לפני שהוספתם, אני מדבר קודם כל על הבסיס
יצחק פינדרוס:
 בינואר היה לך בסיס של ששה מיליון או שלא היה לך כלום?
בר דוד:
בינואר לא עבר התקציב, אבל קיבלנו ששה מיליון עקרונית, כיסינו את הרבעון האחרון של שנה שעברה, זה ארבעה מיליון, ועוד נותר שני מיליון, אבל בשביל לייצר מענה לכל האלף נשים, פלוס מינוס שהן זכאיות היינו צריכים כשמונה מיליון, זאת אומרת היינו בחוסר לשנה של עוד ששה מיליון, אוקי? את הששה מיליון האלה מצאנו מקורות, זה אומר שאנחנו פותחים את המוקד עד סוף החודש, הוא כרגע בהיערכות, הוא שוכר מחדש את האנשים וכו', פותחים, נותן מענה לזכאיות הקיימות
יצחק פינדרוס:
גם בלי שהתקציב יעבור
יצחק פינדרוס:
 עד ה-29 למאי אתם מכוסים, זה מה שרצית להגיד
בר דוד:
אבל, אנחנו יכולים לתת מענה בתקציב הזה לעד פלוס מינוס 550 נשים
אתי שבתאי:
שמונה מיליון ו-550? כי אמרת שיש שני מיליון נותרים
בר דוד:
נכון, אנחנו כרגע לוקחים את כל התקציב מכסים את הזכאיות הקיימות ופותחים להגשות חדשות, אנחנו נוכל לתת מענה אם ואנחנו נשאר באותו בסיס תקציב, וזה מה שיהיה ל-2024 גם, שיהיה ברור, בסיכום התקציבי יש ששה מיליון לשנה וששה מיליון לשנה הבאה
בר דוד:
 אז אנחנו נצטרך לשנות את הקריטריונים של התוכנית, קרי לתת לפחות נשים, או לתת סכום קטן יותר, או לתת לפחות נשים
יצחק פינדרוס:
 יש מישהו שרוצה להתייחס?
בר דוד:
אנחנו נעשה את זה בשיח, בשיתוף עם הארגונים שמלווים אותנו, אנחנו בשיח תמידי
יצחק פינדרוס:
כל הזכאיות נמצאות
בר דוד:
עד סוף החודש הזה המוקד נפתח מחדש מגישות מה שהן אספו את הקבלות מהצהרונים, גם כמובן על החודשים ש- - -
נעמי שמואלביץ:
יאריכו להן? אנחנו יודעים שהן אוספות ילדים מצהרונים
בר דוד:
אנחנו נבדוק את הסוגיה של הארכה כמו שנאמר פה על ידי הארגונים, יש חלק מהנשים שבתקופה הזאת, בגלל שלא היה להן את התזרים השוטף כנראה הוציאו ילדים מצהרונים ואנחנו נבדוק אם אפשר לשנות את חודשי הזכאות ולאפשר להן קדימה
יעל בליץ זיסקין:
יעל בליץ זיסקין מידידות טורונטו
יעל בליץ זיסקין:
 שאלה, לפי מה שאני מבינה, אם דיברת על זה שצריך לעשות איזשהו שינוי, האם עכשיו שפותחים את זה מחדש זה יהיה - - -
בר דוד:
אותן זכאיות
יעל בליץ זיסקין:
אז בעצם כאילו מאוד מהר אם באמת כולן יגיעו ויבואו למצות את הזכויות שלהן, אז בעצם זה ללא שינוי עומק, נגיע לאותה תקלה, אז יש לך צפי לשינוי קריטריונים? אנחנו דיברנו על זה שאולי, לנו חשוב בעצם האוכלוסייה החלשה שחיה בעוני ואני מבינה שיש נשים חרדיות שאולי הן במצב כלכלי גבוה יותר וגם הצליחו לקבל זכאות, הייתי רוצה שבעצם, וגם אנחנו יודעים שהאוכלוסייה החזקה יותר טובה במיצוי זכויות, אז בעצם איך אפשר לוודא שה-550 שיקבלו ב-2023 ו-2024 יהיו באמת האוכלוסייה שצריכה את הסיוע הזה?
בר דוד:
אז יש כמה חלופות שהתחלנו לגבש לגבי שינוי קריטריונים, אחת מהן היא באמת לקחת את כל ההגשות, לעשות לפי ההכנסה של אותן זכאיות ולעשות קו חתך מסוים, אם כגובה הכסף וכו' כמובן שגם אנחנו רוצים שהתקציב יגיע לנשים שהן החלשות ביותר
יעל בליץ זיסקין:
יש תאריך יעד?
בר דוד:
כרגע אני שמתי על השולחן כמה הצעות, זה נבחן אצלנו מקצועית במשרד מול המנהלת, מול המנכ"לית היוצאת, וברגע אני אעבור את השלב המקצועי איתם אני אקח את זה לדיון אתכן ואנחנו נדייק את הדברים ביחד
נעמי שמואלביץ:
זה אומר שכשייפתח בסוף חודש זה בינתיים עדיין יהיה בקריטריונים הקיימים אבל צפוי בהמשך לשנות
בר דוד:
יש לנו שתי ברירות: או להגדיל את הכסף וזה לא הצלחנו להגדיל את הבסיס - - -
יצחק פינדרוס:
אבל זה החלטה שלכם בסוף כמשרד
יצחק פינדרוס:
 המשרד קיבל תוספת תקציבית, זאת החלטה של דיון פנימי במשרד
בר דוד:
לא, יש בסיס לתוכנית הזאת, הגענו לבסיס של ששה מיליון לא הצלחנו יותר, אנחנו בשביל לתת מענה לאלף נשים - - -
יצחק פינדרוס:
רגע שניה
יצחק פינדרוס:
 אני נמצא גם בדיוני תקציב בוועדת כספים, וכרגע עזבתי ובאתי לפה
יצחק פינדרוס:
 בסוף יש גידול במשרד העבודה ומשרד העבודה מקבל החלטה על תיעדוף פנימי בתוך הפרויקטים, הרי זה בסוף החלטה שלכם איך לתעדף את הפרויקטים, זה לא החלטה של האוצר לצורך העניין, איזה פרויקט עדיף על מה, האוצר אומר קחו עוד מאה מיליון שקל למשרד ותחליט מה אתם עושים עם המאה מיליון שקל האלה, זה לא קחו עוד מאה מיליון ואחרי זה תגידו שיש עוד שלושה פרויקטים חשובים שלא תקצבתם, אז קחו מאה ושלוש, איך דיוני תקציב מנהלים, את מכירה
בר דוד:
במסגרת הסיכום התקציבי רצינו להגדיל את זה, אני זוכרת דיברנו על הכפלה כשרצינו וכרגע - - -
יצחק פינדרוס:
בנפרד מהתוספת של המשרד?
בר דוד:
כן, ולכן בגלל שלא הצלחנו להביא תוספת שמרנו על תקציב ראוי ששה מיליון
יצחק פינדרוס:
סתם בשביל הידע, עוד לא היה דיון של משרד העבודה, מה התוספת התקציבית למשרד העבודה?
בר דוד:
אני לא יודעת לענות על הדבר הזה
יצחק פינדרוס:
אולי מישהו מהאוצר יוכל להגיד לנו? יש פה נציג של האוצר?
אתי שבתאי:
נרשם אבל לא הגיע
בר דוד:
אני לא רוצה להיכנס לדיון, אני אומרת אנחנו כרגע ממקורותינו אפילו מקורות התוכניות שאני מנהלת, העברנו לטובת הנושא הזה, כי הוא חשוב לנו ואנחנו מתעדפים אותו, אבל כרגע במסגרת התקציבית הנוכחית - - -
יצחק פינדרוס:
יש אפשרות לעוד כמה נשים להצטרף מעבר לאלה שיש היום לדעתך?
בר דוד:
לדעתי זה סביב ה-270 או 280 נשים נוספות
יצחק פינדרוס:
נוספות מעל ה-550
בר דוד:
לא, מעל הזכאיות הנוכחיות
יצחק פינדרוס:
שכמה זכאיות יש לך היום?
בר דוד:
980 זכאיות של שנה שעברה שיש להן 18 חודש
בר דוד:
 אז חלק מהן הסתיימו וירדו ואז נוכל להוסיף עוד כ-280
נעמי שמואלביץ:
וזה לא יספיק ולכן יצטרכו בעצם לשנות את הקריטריונים
בר דוד:
זה לא יספיק בטח ב-2024
בר דוד:
     תראו, אנחנו פה בדיון, זה הקו המנחה מה שיעל אמרה פה
בר דוד:
 אנחנו רוצים להגיע לאלה שזקוקות לנו ביותר, ולכן גם אם נעשה סוג של מקצה הגשה ואז נבחן את כל הנשים בזמן נתון, ונחתוך את זה על פי קו השכר שלהן אז נגיע לחלשות ביותר
בר דוד:
 כרגע בשינוי שהיה במרץ שנה שעברה, פתחנו את זה לכולן, רצינו לראות האם בתוכנית השינוי עובד, וזה עבד
בר דוד:
 אז אני חושבת שאנחנו נעשה את זה בשום שכל, ונכוון, נדייק את הכול
דנה גינוסר:
אני רק רציתי לשאול, איך תעדכנו את הנשים, את הזכאיות?
בר דוד:
נוציא לכולן ו- - -
יצחק פינדרוס:
לא הבנתי את השאלה שלך, ולא הצגת את עצמך
דנה גינוסר:
עורכת הדין דנה גינוסר, הקליניקה לנשים וכלכלה באוניברסיטה העברית, איך תעדכנו את הזכאיות הקיימות על כך שהזכאות הושבה ועל האפשרות שלהן לחילופין להגיש קבלות, או כפי שאמרת, תבחנו את האפשרות להאריך קצת כמו שנעשה בתקופת הקורונה, ואיך תיידעו באתר שלכם אני מניחה ובעוד דרכים כך שהתוכנית חודשה?
בר דוד:
אז אנחנו נשתמש בכל האמצעים שיש לרשותנו, גם כמובן דרך המוקד נוציא את האימיילים באופן מסודר לכל הזכאיות, ניידע אותן ומעבר לזה אני מניחה שגם ביחד נעבוד ונפיץ את הבשורה
בר דוד:
 מעבר לזה דיוור וכו' כמובן ברגע שהמוקד נפתח, ברגע שהוא ערוך, אנחנו נוציא הודעה לעיתונות, נעשה בכל האמצעים
תמר בן דרור:
אני עו"ד תמר בן דרור, מ-'איתך מעכי'
תמר בן דרור:
 יש לי שתי שאלות, אחת בעצם אלינו פנו המון, מאות פניות של נשים שאנחנו חתמנו להן על תצהירים
תמר בן דרור:
 אז השאלה היא כזאת, אנחנו קיבלנו המון פניות מנשים שאומרות שבעצם יש להן עכשיו גירעון, הן נמצאות, הן כמובן הוציאו מסגרות והן צריכות עכשיו להבין איך לחדש את המסגרות שהן הוציאו, אבל מעבר לזה תוך כמה זמן הן אמורות לראות ולקבל את ההחזר הזה?
בר דוד:
אנחנו נעשה את זה הכי מיידי, הן יודעות את זה, ברגע שמגישים קבלות למוקד, אלא אם כן יש בעיות או סוגיות של קבלות שאנחנו חושדים במרמה או בזיוף התשלומים עוברים מאוד מהר לחשבונות בנק ואז אנחנו מתחייבים לגוף המפעיל, אנחנו משלמים לגוף המפעיל, אבל הנשים עצמן אמורות לראות את התקציב הזה מהר מאוד, מרגע שהן מגישות את הקבלות
תמר בן דרור:
ודבר נוסף, לגבי הנשים החדשות שייכנסו, האם יש אפשרות לבטל את העניין של החתימה על תצהירים? אנחנו באמת מנסות להתפנות לזה ולפנות לזה זמן ולעשות את זה הכי מהר, אני יכולה להגיד בפועל שזה מעכב נשים מלקבל את זה כמה שיותר מהר ואנחנו לא ממש רואות סיבה לחתימה הזו על תצהירים, זה נראה לי חשוב אם זה אפשרות
בר דוד:
אני רק איידע את הוועד
בר דוד:
 בעצם התצהיר נועד להגיד שאני מתחייבת שכל הדברים שאני מעידה עליהן, שהגדלתי את השעות, שאני חד הורית וכו' שהם נכונים ומאומתים, אני יכולה לבדוק את זה מול הלשכה המשפטית, אם זה ידרוש שינוי נוהל אז התשובה תהיה כנראה לא, כי אנחנו רוצים לאפשר כמה שיותר מהר ועדיף תצהיר מאשר עכשיו להיכנס לתהליך של שינוי נוהל
בר דוד:
 אם נקבל את ההסכמה ונוכל לעשות את זה ללא שינוי נוהל רשמי אז יכול להיות שכן
תמר בן דרור:
אז השאלה אם יש איך בעצם לספק את החתימה הזאת בצורה פנימית, זה קצת בעייתי שנשים שצריכות את הכסף הזה, צריכות לקבל את החתימה
תמר בן דרור:
 אז אני יודעת עלינו ועל גוף נוסף שנותן את החתימות האלה באיזושהי עלות סמלית, אבל זה גם בעייתי וגם יוצר איזשהו בעיה שהן מקבלות את ההחזר פחות מהר, אז השאלה היא אם יש אפשרות כן לשנות בכל זאת את הנוהל, כי אני מניחה שזה יהיה קשור וכרוך
בר דוד:
אני רק אומרת, פשוט שינוי נוהל הוא תהליך שלוקח זמן, ולכן אם אנחנו ניכנס לשינוי נוהל - אז אני אומרת עדיף שכבר נחכה אם צריך לעשות את כל שינוי הקריטריונים, נעשה מהלך אחד מסודר ומתואם ונפעל בפעם אחת
בר דוד:
 להגיד שאפשר לוותר על תצהיר כל עוד יש לו חשיבות גם באמירה של אותה זכאית, זה הסטטוס שלי, אני מתחייבת שזה הסטטוס שלי, אני מתחייבת גם בפני עורך דין שזה הסטטוס, יש לזה חשיבות לתצהיר, אחרת לא היינו מבקשים אותו מלכתחילה
בר דוד:
 אני חושבת בכנות שלא התצהיר הוא הדבר המעכב מהחזרים, חד משמעית
בר דוד:
 הרבה יותר להשיג את הקבלות לוקח להם זמן, זה לא האירוע המרכזי
תמר בן דרור:
הקבלות הן צריכות לתת את זה בעצם - - - יש קושי של נגישות, היום בבוקר חתמתי לפונה, לא על סל גמיש אבל על תצהיר לארנונה, היא הגיעה באוטובוס שעה ומשהו מקריית מנחם עד לאוניברסיטה, אישה מבוגרת
תמר בן דרור:
 הנגישות לעורכי דין היא לא כל כך פשוטה ולא קלה, יש אלמנטים בתוך סל גמיש שיכול להיות שיותר מצדיקים תצהיר, כלומר מה שאין עליהם קבלות, אבל אולי במקרה שזה לא בייביסיטר או שיעורי עזר, יש קבלות ויש אישור מעסיק אולי שם אפשר כן לבחון את האפשרות להקל, בטח בפריפריה הנגישות לעורכי דין נמוכה יותר ובטח שרוצים שירות כזה ללא תשלום, זה לא פשוט
בר דוד:
תסלחו לי, אני מכירה שיש כמעט בכל בית משפט, בקריית גת נגיד יש בית משפט ויש שם שירות כזה, אני שואלת, אני לא יודעת, אני לא אומרת שאין קושי
יצחק פינדרוס:
בסופו של דבר מה שהיא אמרה זה שאם יש דרך בלי לשמש את כל הקריטריונים ובלי לעצור את כל הפרויקט, היא תבדוק את זה, אם אין אז אין אנחנו גם לא רוצים להיות יותר טובים ובסוף לא יקרה כלום
יצחק פינדרוס:
     אני רוצה לשמוע את מיטל קורפרו, נציגת הפונים
מיטל קרופרו:
שלום, צוהריים טובים, שמי מיטל אני מתגוררת בראשון לציון, אמא יחידנית לילד בן כמעט חמש, אני נעזרת בתוכנית הזאת בערך ממרץ 2022, למעשה גם הגדלתי משרה בידיעה ובהסתמכות על הדבר הזה, ובעצם הילד שלי נמצא בצהרונים, רשמתי אותו בזמנו לשני חוגים, הייתה קייטנת קיץ וזה באמת דבר שמאוד עזר וברגע שבחודש דצמבר קיבלנו את המייל זה נעצר, אז באמת כל עניין ההיערכות שלי השתנה לחלוטין, זאת אומרת לא הוצאתי אותו מהצהרון כדי לא לאבד את מקום העבודה שלי למעשה וכדי לא לצמצם משרה ולהקטין את השכר שלי
מיטל קרופרו:
     וגם באמת העניין הזה דבר שמאוד עזר, ולצורך העניין אם ניתן להשוות את זה למשהו - אז אני חושבת שאפשר להשוות את זה לכך: דמיינו כל אחד ואחת מכם או מכן שפתאום מודיעים שלום אנחנו מורידים לכם 20% מהשכר; זה פחות או יותר המשמעות של הדבר הזה, זה להוציא מחוג, להגיד לילד בן חמש – 'אתה לא', 'צר לי, אבל', ובאמת אני מסיימת את הפרויקט עוד חצי שנה ואני מודעת לזה ואני גם נערכת בהתאם אבל באמת מעבר לעניין של היערכות, שאי אפשר באמת לתכנן, כל תכנון שהיה היה צריך פתאום לשנות וקצת לקצץ
מיטל קרופרו:
 באמת זו תוכנית שהיא מבורכת וזו תוכנית שהיא חשובה ואני מכירה עוד מספר אימהות לא קטן שבאמת נעזרות בדבר הזה וזה כבר קיים
מיטל קרופרו:
 זה הכול, אז באמת תודה רבה על ההזדמנות
יצחק פינדרוס:
אני מקווה ששמעת את עמדת משרד העבודה שבסוף החודש תוכלי להגיש את כל הקבלות על הצהרון, והתמזל מזלך שלא הוצאת את הילד מהצהרון בניגוד לצערי הרב להרבה מהפונות לוועדה
יצחק פינדרוס:
 תודה רבה לך
מיטל קרופרו:
תודה רבה לך
יצחק פינדרוס:
עוד נציגה יש לנו, את אורנה
אורנה אנג'ל:
קודם כל אני אימא יחידנית שגרה בירושלים, וגם בי ההפסקה של הסל פגעה קשות
אורנה אנג'ל:
 רציתי רק לשאול לגבי כל מי שהיה בהמתנה לתשלומים, זה יתחדש באופן רטרואקטיבי כאשר הסל יחודש?
בר דוד:
אז כן אורנה, את תוכלי להגיש על כל התקופה שהסל הזה היה מוקפא
יצחק פינדרוס:
מי עוד יש לנו? עוד מישהו רוצה להתייחס?
יעל בליץ זיסקין:
אני רק רוצה לומר שמה שאותי מטריד תוך כדי שאנחנו מדברים, אומרים לכל הזכאיות תקבלו, אני כן חושבת על הנשים החדשות של 2023 ו-2024 שבעצם האמירה פה, אני אומרת נגיד ונוריד את השכבה של הנשים היותר חזקות כלכלית, הרוב הן לא חזקות כלכלית, ומה שאני שומעת פה זה שבעצם התקציב של התוכנית לא מספיק בשביל המספר של האנשים שבאמת צריך אותו, גם אם אני מורידה רגע את שכבת החד הוריות
יצחק פינדרוס:
מכיוון שאני יחסית חדש פה בכנסת, רק מ-2019, אני רוצה להמליץ לך, ואני אמרתי את זה מיד בתחילת הדיון: הדיון של הוועדה לפניות הציבור, ובעצם הדיון שיזמנו, ואני מבין שהגענו די להסכמה, לצערי אנחנו קצת באיחור, אבל הגענו לאיזשהו פתרון, זה על הדבר הזה שתוכנית מתחילה ואחר כך משאירים את ההורים בעצם תקועים באמצע, הייתה לנו דוגמא יחסית טובה, אבל יש דוגמאות פחות טובות של אנשים שבאמצע פתאום היו צריכים לעזוב עבודה, או לעזוב את הצהרון, או להסתבך ותסבוכת כזו או אחרת ושמה המנדט של הועדה לפניות הציבור
יצחק פינדרוס:
     מכיוון שעכשיו זה דיוני התקציב, זה בשבוע הקרוב, אני מציע לכל הארגונים שישובים כאן, אני גם חבר ועדת כספים בכובע השני שלי, לעקוב אחרי הדיונים בוועדת הכספים, מתי יש דיון שקשור למשרד העבודה ולפנות לחברי הוועדה שיעלו את זה ויש סיכוי סביר שהם יוכלו, כי לא מדובר בהרבה כסף, לא הייתי שולח אתכם עכשיו, ישבתי היום בוועדת כספים ועלו רעיונות איך לשפר את מדינת ישראל בעוד שלוש וחצי מיליארד שקל, לא ייצא מזה כלום חוץ מווידיאו יפה של חבר כנסת
יצחק פינדרוס:
      אבל כשמדברים על להוסיף כמה מיליוני שקלים לאיזושהי תוכנית זה יכול לפעול, ולכן שאלתי אותה והיא אמרה בצדק - אני לא התקציבאית הראשית של המשרד בסוף ואני לא יודעת
יצחק פינדרוס:
 אבל יבואו משרד העבודה לוועדת כספים, אני מציע כל הארגונים שיושבים כאן, ידידות טורונטו, כולם, לעשות פעילות, יש באתר הכנסת וועדת כספים, לשלוח להם מייל, לפני הדיונים עם שר העבודה ולהגיד רבותיי יש פה תוכנית שהיא עובדת, תבואו, תציגו את זה ויכול להיות שתצליחו לשכנע, לפעמים זה בהסטה פנימית קלה, לא מדובר על סדרי גודל מטורפים
יצחק פינדרוס:
 אבל זה בטח לא במנדט של הוועדה כאן, זאת אומרת אני יכול לקבל החלטה שמכפילים את התקציב אבל זה לא רלבנטי מכיוון שאני כרגע לא עסוק בווידיאו והדובר שלי לא מצלם אותי בשביל להוציא וידאו אז בואו נהיה פרקטיים
בר דוד:
אז רק באמת אם לא יגדל התקציב ובכל מקרה צריך לראות איך לא נוצר עוד הפעם מצב כזה שמפסיקים לאנשים את זה מעכשיו לעכשיו, כי באמת לא הצטרפו האנשים האלה כי אולי מסיבות - - -
יצחק פינדרוס:
לא, אז היא אומרת אנחנו לא נכניס אנשים לתוך הפרויקטים בתקציב, זאת ההצהרה של המשרד, זאת אומרת שאתם לא הולכים להוסיף אנשים לפרויקט אם אתם לא יודעים שאתם יכולים לסיים את ה-18 חודש
יצחק פינדרוס:
 אנחנו מעבירים כרגע תקציב של 2023 ו-2024, אתם יודעים בדיוק איפה אנחנו נמצאים, אבל אני באמת אומר לכם את זה, תפנו, תעשו את זה
יצחק פינדרוס:
     היה היום בבוקר - אני לא הכי מהר הבנתי למה - קיבלתי מיילים, מאות מיילים על ביטחון תזונתי, כולם באותו ניסוח, ולא הבנתי בהתחלה מה קרה
יצחק פינדרוס:
 ואז הבנתי: הכסף של הביטחון התזונתי עבר דרך עמותות, העמותות פשוט חיכו שכל מי שקיבל מהן כסף ישלח מייל, ואז היה הצפה של מיילים, ואני לא חושב שזה מה שצריך לעשות
יצחק פינדרוס:
 אבל כן, יהיו דיונים בוועדת כספים, ואתם יכולים להירשם לדיון, לבוא להגיד רבותיי אנחנו רוצים להציג משהו, תעקבו מבין הדיונים מתי יהיה דיון עם שר העבודה, עוד לא ראיתי בלו"ז מתי, אבל זה יהיה בשבוע או שבוע וחצי הקרובים כי אחרי ה-15 לחודש לא יהיה, דיוני התקציב צריכים להסתיים עד אז, ולכן אני מציע לכם כן לעקוב אחרי הדיונים שם
יצחק פינדרוס:
 אני אעלה את זה, אבל אני חבר בודד, וגם אתם מתארים לעצמכם שיש לי כמה נושאים שאני הולך להעלות, ולכן אני מציע שתפעילו איזשהו מיני לובי כזה למען העניין הזה, ואני חושב שיסייע בשביל לעזור לה להגדיל את החלק התקציבי של הפרויקט הזה, כי הוא פרויקט חשוב
יצחק פינדרוס:
     עוד מישהו רוצה להוסיף משפט או משהו? תודה רבה, הישיבה נעולה
יצחק פינדרוס:
שלום וברכה
יצחק פינדרוס:
 במסגרת הסיור אנחנו מתחילים את הדיון של הוועדה המיוחדת לפניות הציבור בנושא קידום והפצת הדרכונים לציבור בעקבות החלטת רשות האוכלוסין וההגירה על פתיחת לשכות לחידוש דרכון ללא תור
יצחק פינדרוס:
      מכיוון שהקטליזטור והדחיפה לביקור הזה זו רשות האוכלוסין אז אחרי שהיינו פה בסיור בדואר ניתן קודם כל לרשות האוכלוסין כמה מילים, מה ההיערכות שלכם, לאן אתם הולכים ומה הצפי של כמויות, דרך, איך אתם מתמודדים עם זה
יצחק פינדרוס:
      כמו כל אזרח ישראלי, לא רק כחבר כנסת, דיברתי על זה קודם עם קינלי, אנחנו שמחנו מאוד לשמוע על המבצע, היו לנו המון המון פניות
מאור אחיטוב:
כמו שאתם יודעים ב-14
מאור אחיטוב:
5 תיכנס תכנית להרחבת כל הנפקת הדרכונים, זה החל מבני ברק, אלבר, יש שם מרכז אכיפה שאנחנו עשינו הסבה להנפקת דרכונים
מאור אחיטוב:
 הגענו לשם, עשינו את כל ההתאמות שצריך, עדיין עובדים על זה, הכול קורה מאוד מהר, בעקבות החלטת השר והמנכ"ל
מאור אחיטוב:
 ב-15 לחודש אנחנו כבר נתחיל לקבל קהל מזדמן שיגיע לשם מהבוקר עד הערב וזה אמור לתת פתרון זמני קטן, אבל זה עדיין עוזר
יצחק פינדרוס:
כמה אתם מעריכים שייצאו במרכז בבני ברק עם דרכונים ביום?
מאור אחיטוב:
יש לנו 20 עמדות, שזה עשר דקות בממוצע של הנפקה, תעשו את המתמטיקה, אבל ככה משבע בבוקר עד עשר בלילה
משה טור פז:
זה יעבוד 15 שעות ביום?
מאור אחיטוב:
זה אמור לעבוד החל מהצהריים, המטרה היא להרחיב את זה גם מהבוקר, כי בבוקר זה עובד כמרכז אכיפה וכמרכז לעובדים זרים
יצחק פינדרוס:
זה נותן לכם 1,000 ביום
יצחק פינדרוס:
 בירושלים ובתל אביב זו התכנית?
מאור אחיטוב:
זה נטו דרכונים
מאור אחיטוב:
 יש את החלק השני, החלק השני זה ארבע הלשכות המגה שלנו, שזה ירושלים, חיפה, תל אביב ובאר שבע, שגם מעבר לכך שאנחנו הולכים לעבוד שם גם במשמרת כפולה, שזה מהבוקר עד עשר בלילה, שזה אומר להכפיל את כמות הדרכונים, אנחנו נעשה כזה דבר - - -
יצחק פינדרוס:
כמה דרכונים יוצאים ביום בממוצע במקום כזה?
מאור אחיטוב:
בממוצע, אני יכול להגיד לחודש זה 3,000
יצחק פינדרוס:
אז אתם רוצים שזה יהיה 6,000 ביום
מאור אחיטוב:
יותר מזה, למה? כי הלשכות האלה עוברות להסבה לדרכונים בלבד, זה אומר שכל העובדים לא יתעסקו בהנפקת אישורים, שינוי תעודות זהות או כל דבר אחר, הם יתעסקו אך ורק בדרכונים
יצחק פינדרוס:
אם יש לי בעיה עם תעודת זהות ואני גר בירושלים מה אני עושה?
מאור אחיטוב:
אלא אם כן קבעת תור מראש, אם קבעת פגישה מראש ואתה אמור להיות אתה תגיע ותעשה את זה
מאור אחיטוב:
 מי שרוצה לקבוע החל מעכשיו מופנה ללשכה אחרת
מאור אחיטוב:
 זו החלטת השר
קריאה:
בירושלים זה יהיה מבשרת, גילה
יצחק פינדרוס:
הר חומה
משה טור פז:
המספר 3,000 ביום הוא תוספת?
יצחק פינדרוס:
לא, הוא מדבר על הרבה יותר מ-3,000 ביום תוספת
יצחק פינדרוס:
 הוא אמר שהוא מכפיל את השעות
מאור אחיטוב:
נכון
יצחק פינדרוס:
אתה יודע כמה אתה מגדיל את כוח האדם בגלל העיסוק בדברים אחרים?
מאור אחיטוב:
כוח האדם אמור להיות בערך פי שניים
יצחק פינדרוס:
זאת אומרת שאתה מדבר על עוד 9,000 ביום
עובדיה שגב:
היום בממוצע יש בערך 5,000, בממוצע, אני לא מדבר על פיקים
יצחק פינדרוס:
זאת אומרת זה פי ארבעה
מאור אחיטוב:
לא, בוא נסייג
יצחק פינדרוס:
יש לך 3,000 היום שאתה נותן גם תעודות זהות, גם שינויי מען, גם הכול
יצחק פינדרוס:
 אתה אומר שאתה עושה שני דברים, אתה מכפיל את השעות ואתה גם מוריד את כל שאר הדברים
יצחק פינדרוס:
 מה המשמעות של הורדת שאר הדברים?
מאור אחיטוב:
שאר הדברים, המשמעות היא בין 20% ל-30%
יצחק פינדרוס:
אז אתה מדבר על - - -
מאור אחיטוב:
על 4,000 ביום
יצחק פינדרוס:
לא, 30% פעמיים
מאור אחיטוב:
30% מה-3,000 זה 4,000
משה טור פז:
בסוף בסוף יש בכל שרשרת כזו כמה צווארי בקבוק
מאור אחיטוב:
זה בגדול אמור לתת פתרון, בוא נגיד שהיום הגענו ל-110,000 דרכונים בחודש, הגענו כבר להנפקה וייצור של 160,000, זה בהיבט של הייצור
מאור אחיטוב:
 אנחנו כמעט הכפלנו, הוספנו משמרות, זה דבר שנתן לנו את הגדלת הייצור, אנחנו אמורים להוסיף עובדים, מגייסים עובדים, והצפי הוא להגיע בין 250,000 ל-300,000 דרכונים בחודש
מאור אחיטוב:
 גם מבחינת הייצור וגם מבחינת ההנפקה וקבלת הקהל, זה החישובים שעשינו קודם
משה טור פז:
אני מסתכל פה על מסמך של הממ"מ, אם אני מבין נכון, הפער המזוהה הוא כ-1
משה טור פז:
4 מיליון, נכון?
מאור אחיטוב:
בין מה למה?
משה טור פז:
בפערים שנוצרו בתקופת הקורונה שהביאו אותנו עד הלום אנחנו מדברים על בערך 1
משה טור פז:
4 מיליון דרכונים שצריך להוציא במדינת ישראל
משה טור פז:
זה היעד, זה התוספת שאנחנו צריכים לייצר
משה טור פז:
 אם אתה מדבר על הגעה ל-300,000 בחודש, זה אומר שבשבעה חודשים אמורים לסגור את הפער, זה חשבון סביר או שאני טועה?
מאור אחיטוב:
זה חשבון סביר, אבל בוא נגיד שאנשים צריכים להישאר ברמה הזו
מאור אחיטוב:
 גם כשאתה יודע שזו משמרת שנייה, יש קצת ירידה בכמות
יצחק פינדרוס:
לא, הוא דיבר על ה-200,000 שאתה אמרת
משה טור פז:
ה-200,000 תוספת שאמרת ו-1
משה טור פז:
4 מיליון של פער, אנחנו מדברים על מאמץ מרוכז של שבעה חודשים
משה טור פז:
 זה הגיוני מבחינתכם? זה מתכתב עם המספרים שאתם מכירים, זה לא מתכתב?
מאור אחיטוב:
לפי מה שאני מבין ולפי החלטת השר זה אמור להיות קודם כל כחודש
מאור אחיטוב:
 זה החלטות שלהם, אם הדברים יעבדו כראוי, אתה יודע, יש המון תקלות בדרך שיכולות להיות, יש המון דברים שאנחנו עובדים עליהם גם מבחינת מחשוב ופיתוח וכוח אדם וביטחון וטכנאים שצריך והכול, זו מערכת שלמה שצריך פה להכפיל את השעות שלה
יצחק פינדרוס:
זאת אומרת ממה שאתה מבין, זה מבצע חד פעמי של חודש
מאור אחיטוב:
כרגע
יצחק פינדרוס:
לא של שבעה חודשים, שהוא אמור להביא פתרונות מסוג אחר
מאור אחיטוב:
נכון, ויכול להיות שאם הפיילוט במרכאות יעבוד והעובדים יירתמו ובאמת יהיה תקציב לכל זה אז זה יכול להימשך עוד
משה טור פז:
אני רואה פה, שוב, יש כל מיני דרכים לקרוא את הנתונים, גם עברה כמעט שנה מאז שהם יצאו, אני מעריך שבסוף זה כמה מאות אלפים ואחרי חודש אפשר יהיה להגיד כמה חודשים כאלה נדרשים כדי לסגור את זה
משה טור פז:
 אם זה הכסף זה פחות משנה, מצד שני זה קצב אופטימלי, אתה לא מגיע מ-100 ל-300 בחודש
יצחק פינדרוס:
לא אופטימלי
יצחק פינדרוס:
 אם אתה הולך לפי החשבון שלי אתה צריך לעשות פי ארבעה, הוא אומר שהוא לא הולך לפי ארבעה, הוא הולך לפי שניים
מאור אחיטוב:
בתקווה שהכול יעבוד והכול יהיה טוב
יצחק פינדרוס:
כי יש לך בעיה גם בדפוס
יצחק פינדרוס:
 בדפוס התמודדתם עם זה? לפני שאנחנו מגיעים לדואר נגיע לדפוס ואז נעבור שלב שלב
מאור אחיטוב:
 קודם כל זה גם קצת תקוע אצלנו, זה חלק מהעניין
מאור אחיטוב:
 מבחינת הייצור, הייצור אמנם גדל, אבל עדיין יש פער של 150,000 דרכונים שתמיד לא יהיו בייצור
משה טור פז:
אבל יש עוד פתרון שניתן במקביל אליכם וזה הדרכונים הזמניים
משה טור פז:
 הדרכונים הזמניים פותרים חלק מהבעיה
יצחק פינדרוס:
כן, אבל זה הוא רוצה לעצור